paragraph_text: Deveto Europsko prvenstvo u rukometu održavalo se od 19. do 31. siječnja 2010. u Austriji, u pet gradova: Wiener Neustadtu, Grazu, Linzu, Innsbrucku i Beču. Prvo je mjesto osvojila reprezentacija Francuske, koja je u bečkom finalu pobijedila Hrvatsku. U utakmici za treće mjesto Island je bio bolji od Poljske. Ove četiri reprezentacije ujedno su se izravno plasirale na Svjetsko prvenstvo 2011. u Švedskoj.